שאלות בתנ"ך \ דרור פריירייך

1. מי אמר למי "ה' עימכם" ?		(רות ב', ד').
2. "ויחזק ..... בבגדיו ויקרעם" על מי מדובר, ולמה עשה זאת?(שמואל ב' א', י"א).
3. מה בא עם רשע ומה בא עם קלון?		(משלי י"ח, ג').
4. מי נחשב לאח של בעל משחית?		(משלי י"ח, ט').
5. מי אמר למי "אנכי אהיה לכם לראש" ?	(שופטים י"א, ט').
6. על מי נאמר "ותדבר אליו את כל אשר היה עם לבבה" ?		(מלכים א' י', ב').
7. איך קראו לבניו של שמואל?	(שמואל א' ח', ב').
8. למה דרשו זקני ישראל לשים מלך?	(שמואל א' ח', ה').
9. מאיפה אפשר ללמוד שחפץ דומם יודע לעשות חישובים?	(יונה א', ד').
10. מאיפה לומדים את המשוואה: 31 = 1 * 31 ?	(יהושוע י"ב, ט' - כ"ד).
11. מי ביקשה מים בתוך גולות?	(יהושוע ט"ו, י"ט).
12. מי הרס למען מטרה טובה?	(נחמיה ב').
13. איזו חרב היתה בתוך סכין?	(שמואל א' י"ז, נ"א).
14. איפה מוזכר פילוג העם עוד לפני זמן רחבעם?	(שמואל א' י"ח, ט"ז).
15. מדוע שיקרה רחב למרגלים?	(יהושוע ו', כ"ג).
16. את מי רגמו באבן ואח"כ סקלו אותם באבנים? (ה"שיבושים" בפסוק) (יהושוע ז', כ"ה).
17. למי היה יום הולדת?	(בראשית מ', כ').

תשובות
1. בועז לקוצרים
2. מדובר על דוד שהתאבל על מות שאול ויהונתן
3. עם רשע בא בוז ועם קלון באה חרפה
4. המתרפה במלאכתו
5. יפתח אל זקני גלעד
6. על מלכת שבא
7. יואל ואביה
8. בגלל שבני שמואל חטאו
9. "והאניה חישבה להשבר"
11. עכסה
12. נחמיה
13. חרב גלית
14. "וכל ישראל ויהודה אהב את דוד"
15. רחב אמרה: "והחייתם את אבי ואת אימי ואת אחי ואת אחיותי" וכשהצילו אותם לא נזכרה אחות.
16. עכן
17. לפרעה

מקרים דומים
1. מי הלך בתוך עמק ומי הונח בתוך בקעה? (יהושוע ח', י"ג)(יחזקאל ל"ז).
2. מתי נאמר שה' יעשה נפלאות בעם, ומתי נגד העם? (יהושוע ג', ה')(שמות ל"ד, י').
3. שני אנשים שהשכימו בבוקר, ואחד שהיה נכון לבוקר. 
					(בראשית כ"ב, ג')(יהושוע ח', י')(שמות ל"ד, ב').
4. למי נאמר "נעליך מעל רגליך", למי נאמר "נעלְך מעל רגלֶך", ועל מי נאמר "בנעלו אשר ברגליו"? (שמות ג', ה')(יהושוע ה', ט"ו)(מלא' ב', ה').